CELEX: 32011R1110
Language: sk
Date: 2011-11-03 00:00:00
Title: Vykonávacie nariadenie Komisie (EÚ) č. 1110/2011 z  3. novembra 2011 , ktoré sa týka povolenia enzymatického prípravku endo-1,4-beta-xylanázy produkovanej Trichoderma reesei (CBS 114044) ako kŕmnej doplnkovej látky pre nosnice, menej významné druhy hydiny a ošípané na výkrm (držiteľ povolenia: spoločnosť Roal Oy) Text s významom pre EHP

4.11.2011   
            
            
               SK
            
            
               Úradný vestník Európskej únie
            
            
               L 287/27
            
         VYKONÁVACIE NARIADENIE KOMISIE (EÚ) č. 1110/2011
   z 3. novembra 2011,
   ktoré sa týka povolenia enzymatického prípravku endo-1,4-beta-xylanázy produkovanej Trichoderma reesei (CBS 114044) ako kŕmnej doplnkovej látky pre nosnice, menej významné druhy hydiny a ošípané na výkrm (držiteľ povolenia: spoločnosť Roal Oy)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie enzymatického prípravku endo-1,4-beta-xylanázy produkovanej Trichoderma reesei (CBS 114044). K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia enzymatického prípravku endo-1,4-beta-xylanázy produkovanej Trichoderma reesei (CBS 114044) ako kŕmnej doplnkovej látky pre nosnice, menej významné druhy hydiny a ošípané na výkrm, ktorý sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Používanie uvedeného prípravku sa povolilo na desať rokov v prípade kurčiat na výkrm a kurčiat chovaných na znášku, moriek na výkrm, chovných moriek a odstavčiat nariadením Komisie (ES) č. 902/2009 (2).
            
         
               (5)
            
            
               Na podporu žiadosti o povolenie enzymatického prípravku endo-1,4-beta-xylanázy produkovanej Trichoderma reesei (CBS 114044) pre nosnice, menej významné druhy hydiny a ošípané na výkrm boli predložené nové údaje. Európsky úrad pre bezpečnosť potravín (ďalej len „úrad“) dospel vo svojom stanovisku zo 14. júna 2011 (3) k záveru, že endo-1,4-beta-xylanáza produkovaná Trichoderma reesei (CBS 114044) nemá pri navrhovaných podmienkach používania nepriaznivý účinok na zdravie zvierat, zdravie ľudí ani na životné prostredie a že používaním uvedeného prípravku možno dosiahnuť lepšiu znáškovosť v prípade sliepok a zlepšiť rast v prípade ostatných menej významných druhov hydiny a ošípaných na výkrm. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium zriadené nariadením (ES) č. 1831/2003.
            
         
               (6)
            
            
               Z posúdenia endo-1,4-beta-xylanázy produkovanej Trichoderma reesei (CBS 114044) vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť podľa prílohy k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. novembra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 256, 29.9.2009, s. 23.
   
      (3)  Vestník EFSA (EFSA Journal) 2011; 9(6):2277.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximál-ny vek
               
               
                  Minimálny obsah
               
               
                  Maximálny obsah
               
               
                  Ostatné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a8
               
               
                  Roal Oy
               
               
                  endo-1,4-beta-xylanáza EC 3.2.1.8
               
               
                  
                               
                           
                           
                              
                                 Zloženie doplnkovej látky
                              
                              prípravok endo-1,4-beta-xylanázy produkovanej Trichoderma reesei (CBS 114044) s aktivitou najmenej:
                              
                                           
                                       
                                       
                                          v tuhom stave: 4 × 106 BXU (1) /g
                                       
                                    
                                           
                                       
                                       
                                          v kvapalnom stave: 4 × 105 BXU/g.
                                       
                                    
                        
                               
                           
                           
                              
                                 Charakteristika účinnej látky
                              
                              endo-1,4-beta-xylanáza produkovaná Trichoderma reesei (CBS 114044).
                           
                        
                               
                           
                           
                              
                                 Analytická metóda
                                  (2)
                              
                              V doplnkovej látke a premixe: test na obsah endo-1,4-beta-xylanázy, pri ktorom sa redukuje cukor kolorimetrickou reakciou kyseliny dinitrosalicylovej ako činidla poskytujúceho redukujúci cukor pri pH 5,3 a 50 °C.
                              V krmivách: kolorimetrická metóda, pri ktorej sa meria farbivo rozpustné vo vode uvoľnené enzýmom zo pšeničného arabinoxylánového substrátu zosieťovaného azurínom.
                           
                        
               
                  menej významné druhy hydiny okrem nosníc takýchto druhov
               
               
                  —
               
               
                  8 000 BXU
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, lehotu skladovateľnosti a stabilitu pri granulovaní.
                           
                        
                              2.
                           
                           
                              Na účely bezpečnosti: počas manipulácie sa má použiť ochranná dýchacia maska, okuliare a rukavice.
                           
                        
               
                  24. novembra 2021
               
            
                  nosnice a nosnice menej významných druhov hydiny
               
               
                  24 000 BXU
               
            
                  Ošípané na výkrme
               
               
                  24 000 BXU
               
            
         (1)  1 BXU je množstvo enzýmu, ktoré uvoľní 1 nmol redukujúcich cukrov zo xylánu z brezového dreva za sekundu pri pH 5,3 a teplote 50 °C.
      
         (2)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx